AlexejDobrolubov/national_council_slovak_2010 huggingface dataset:
9. schôdza NR SR - 12.deň - B. popoludní
Dátum: 2024-02-20
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

140. Ďakujem Gáborovi Grendelovi za jeho vystúpenie. Áno, je to dobrý moment, na ktorý poukázal. Robert Fico bol taký veľký bojovník za to, aby boli niekedy, ešte dávno v minulosti aby boli zverejnené alebo aby bol funkčný zákon o preukazovaní majetku, no potom akosi zaspal na vavrínoch alebo na istý čas si povedal, že to už nie je taká priorita, ale opäť je tu príležitosť prevziať a zase chcem apelovať na vládnych poslancov, prevziať ten štafetový kolík, ktorý Robert Fico vtedy v tých dávnych časoch nechal na zemi, a zobrať ho do rúk, a dnes je tu zákon, za ktorý môžte zahlasovať úplne elegantne, a už nikto nemôže mať pochybnosti o tom, kedy kto ako a za akých podmienok prišiel ku svojim majetkom. A ak sa preukáže to, čo hovoríte a tvrdíte vy, či už to je o pani poslankyni Remišovej alebo pánovi poslancovi Matovičovi, teraz je ten správny čas, kedy ten štafetový kolík Roberta Fica treba vziať do rúk a presadiť ho. Alebo potom je tu druhá možnosť. Zrušme aj to, čo je tu doteraz. Načo, načo sú tie majetkové preukazovania majetkov? Načo je ten zákon, ktorý momentálne je potrebný, ktorý momentálne je v platnosti? Vykašlime sa na to, zrušme aj to, čo tu je, a netvárme sa pred ľuďmi, že nám ide o to, aby sme naozaj vedeli o tom, kto a ako získava tie obrovské majetky, ktoré v politike získal, a áno, v tej politike to je najviac evidentné. Tu to najviac ľudia vidia. Takže buď naberieme odvahu a zahlasujeme za to, naberiete odvahu, vládni poslanci, lebo bez vás sa to nepodarí, toľko hlasov nemáme alebo potom zrušme aj to, čo tu je.
9. schôdza NR SR - 12.deň - B. popoludní
Dátum: 2024-02-20
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

132. Ďakujem, kolegovia, za faktické poznámky. Škoda, že tu nie je pán Ľupták, lebo určite by sa rád zapojil a možno by povedal nejaký svoj názor, ale podstatné pri tomto zákone je to, že nie kto čo povie, nie, kto povie, že kto aký majetok a kedy nadobudol, či vládni, opoziční a neviem akí poslanci, podstatné je, ako sa bude hlasovať, aký sa ukáže signál slovenským občanom, verejnosti, že či jednoducho chceme, aby takýto zákon bol, chceme, aby sme všetci vedeli, kto ako nadobudol svoje majetky, alebo to nechceme. A týmto hlasovaním sa ukáže opäť, kto na akej strane stojí, lebo ak si vládni poslanci myslia, že opoziční poslanci prišli k majetkom nelegálne a nakradli si, tak teraz je ten ideálny čas to schváliť. A ak veria, že ich predstavitelia, ich predsedovia strán sú čistí, čestní a všetko si zarobili poctivo, tak by nemali mať absolútne žiaden problém za tento zákon zahlasovať. Uvidíme, že či naberú odvahu, či chcú ukázať verejnosti, ako to myslia úprimne a vážne, či chcú ten pokoj, o ktorom hovorí Peter Pellegrini, alebo to je zase len divadlo a nejaká hra na voličov. Na tomto hlasovaní sa ukáže, či je to hra, alebo úprimný záujem, a ja som veľmi zvedavý, ako dopadne toto hlasovanie, ako sa k tomuto postavia vládni politici. Ďakujem pekne.
9. schôdza NR SR - 12.deň - B. popoludní
Dátum: 2024-02-20
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

98. Ďakujem za slovo. Chcem poďakovať poslancovi Gáborovi Grendelovi za prednesenie tohto zákona, že ho doniesol do parlamentu, pretože tu vidieť úprimnú snahu o to, riešiť tú nelegálnu migráciu. Vieme veľmi dobre, že teraz je obdobie, kedy sa na chvíľu zastavila, ale budúcnosť určite ukáže, že ten problém sa tu bude v nejakých etapách vyskytovať, a keď bude trošku teplejšie počasie a trochu menej strážená vonkajšia hranica Európskej únie, tak ten nátlak tu, samozrejme, bude. A kľúčoví sú práve tí prevádzači, nie tí migranti, ktorí sú už len v podstate niekým nasmerovaní a zavlečení, a resp. smerovaní do tej, do jadra Európskej únie a do našich hraníc. Takže toto je zákon, ktorý určite by mohol byť jeden zo zákonov, ktorý by mohol byť riešením na nelegálnu migráciu, a tu sa ukáže tiež, pri tomto hlasovaní, ako to vládni poslanci myslia s riešením tejto témy, pretože ukázať manévre jednu noc, keď už je po tej vlne, hovoriť o tom pred voľbami, že na hranici bude päťdesiat metrov každý... každých päťdesiat metrov jeden policajt alebo jeden vojak, sa ukazujú ako nereálne a sami vládni politici aj minister vnútra to nedokázali naplniť, tie predvolebné sľuby, s ktorými pred voľbami oblbovali voličov. Ale toto je zákon, kedy sa môže ukázať, že si ten prevádzač migrantov nabudúce dvakrát rozmyslí alebo tí ďalší si rozmyslia, keď získajú adekvátny trest za tento skutok.
9. schôdza NR SR - 12.deň - B. popoludní
Dátum: 2024-02-20
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

80. Ďakujem za slovo. Ďakujem, pán poslanec Vašečka, za tvoje vystúpenie. A ja by som chcel spomenúť len ten moment toho hlasovania, na ktorý si upozorňoval, lebo asi už bolo povedané pomerne dosť ohľadom tej Sviečkovej manifestácie, čo to bolo, kedy to bolo, o čom to bolo, ale je veľmi podľa mňa dôležité, ako dopadne to hlasovanie minimálne v tom prvom čítaní, a tam sa veľmi rýchlo ukáže, kto na akej strane stojí. Tento zákon neublíži vládnym poslancom, ak bude schválený, ľudia do roboty budú chodiť a bude to len taká spomienka, symbolika na ten deň, štátny sviatok, ktorý bude pripomínať to, ako sa demokraticky cítiaci ľudia vzopreli systému v ’88., a na tom hlasovaní sa pekne ukáže, že kto na akej strane stojí. Tí, ktorí budú hlasovať za, budú stáť na strane tých demokraticky zmýšľajúcich ľudí aj dnes, ktorých potrebujeme v dnešnom boji s dnešnými predstaviteľmi... alebo dnešnom súboji o demokraciu, a tí, ktorí budú proti alebo sa zdržia, alebo sa nejako inak tomu vyhnú, tak budú na strane tej komunistickej moci, budú na strane toho zla, ktoré tu vládlo 40 rokov, ktoré nám tu diktovalo, ako sa máme chovať, akým perom máme písať, všetci jedným, modrým, ako máme voliť, ako nemôžeme chodiť do kostola, ako nemôžeme cestovať po celej slobodnej, po celom slobodnom svete, takže to hlasovanie bude kľúčové v tom, kto na akej strane stojí, či stojíme na strane demokratov, alebo na strane komunistov. Ďakujem pekne.
9. schôdza NR SR - 10.deň - B. popoludní
Dátum: 2024-02-15
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

94. Ďakujem veľmi pekne za slovo. Pán poslanec Pročko, je veľmi dobré, že opäť s týmto zákonom prichádzate, respektíve že s ním opäť prichádza naše hnutie, pretože toto je jeden z kľúčových zákonov, o ktorom sa tu dlhodobo hovorí, a najmä sa hovorí o ňom pred voľbami, najmä keď si poslanci a politické strany potrebujú získať voličov a navábiť ich na, na to, aby išli voliť, tak vtedy má každý plné ústa toho, aby sa prijal zákon o hmotnej zodpovednosti politikov. Pretože vieme veľmi dobre, ako v minulosti politici, ktorý sa stali ministrami, vysokými úradníkmi, mali obrovskú moc vo svojich rukách, ako, aké škody narobili štátu, akú ško... aké škody narobili Slovensku a, samozrejme, nikto za nič potom vo finále nie je zodpovedný. Práve preto je veľmi dobré, že naše hnutie SLOVENSKO prichádza s týmto zákonom. A teraz väčšinou po voľbách teraz všetci poslanci, hlavne vládni politici sa tvária, že to nie je potrebné, že zrazu takýto zákon už nie je potrebné prijať, ale je veľmi podstatné, ako sa pri hlasovaní o tomto zákone zachovajú, pretože tu ukážu svoju skutočnú tvár, ako to myslia úprimne s hmotnou zodpovednosťou politikov. A toto je pre pamäť Slovenska, pre pamäť tohto národa veľmi dôležité, pretože na týchto hlasovaniach sa ukazuje, či to politici pred voľbami myslia úprimne a vážne, alebo či to sú len prázdne gestá pre to, aby získali svojich voličov. Ja som osobne zvedavý aj na hlasovanie iných politických strán, najmä aj strany SaS, ktorá, vieme dobre, že keď sme tento zákon predkladali my v minulosti, tak veľmi tesne neprešiel, takže veľmi, dúfam, že podporia tento zákon, a som veľmi zvedavý na hlavne vládnych poslancov.
9. schôdza NR SR - 10.deň - B. popoludní
Dátum: 2024-02-15
Poslanec: Šipoš, Michal (SLOVENSKO)
Druh vystúpenia: Vystúpenie v rozprave

64. Ďakujem veľmi pekne. Chcem uviesť návrh na voľbu poslankyne Národnej rady Slovenskej republiky a voľbu poslanca Národnej rady Slovenskej republiky za náhradného člena výboru Národnej rady Slovenskej republiky. Podľa § 2 ods. 3 písm. b) a § 58a ods. 1 a 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov dávam návrh na základe členov Klubu poslancov Národnej rady Slovenskej republiky za volebnú koalíciu SLOVENSKO, ZA ĽUDÍ a Kresťanskú úniu, aby sme zvolili pani poslankyňu Annu Záborskú za členku Výboru Národnej rady Slovenskej republiky pre európske záležitosti a poslanca Gábora Grendela za náhradného člena Výboru Národnej rady Slovenskej republiky pre európske záležitosti za poslankyňu Annu Záborskú. Poprosím vás, aby ste otvorili rozpravu.
9. schôdza NR SR - 8.deň - B. popoludní
Dátum: 2024-02-13
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

111. Ďakujem pekne, pán poslanec Dostál, za ozrejmenie tej situácie aj pomenovanie konkrétnych chýb, ktoré sú v tomto zákone. No, vidíme, že pán Pellegrini asi nebude reagovať, lebo je mu to nepríjemné a vidí, že úplne id... deje sa opak toho, čo hovoril, keď bol zvolený za predsedu parlamentu, a už, niekedy už sa fakt nikto nevyzná v tom, čo vlastne, o čom sa hlasuje a čoho, aké, aký obsah majú tie prílepky, tie pozmeňujúce návrhy, tak ja sa chcem opýtať pána poslanca spravodajcu, pána Mega, že aký je dôvod predloženia týchto troch pozmeňujúcich návrhov, tzv. prílepkov, a či ste stotožnení s tými chybami, o ktorých tu hovoril pán poslanec Dostál. Ďakujem pekne.
9. schôdza NR SR - 8.deň - B. popoludní
Dátum: 2024-02-13
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

91. Ďakujem pekne za slovo. Takže veľmi správne pán poslanec Hlina upozornil na to, že začína tu byť taká nedisciplinovanosť pri riadení parlamentu, resp. začínajú tu byť prílepky, začíname pekne, presne tak ako pán Pellegrini hovoril na začiatku, keď sa stal predsedom parlamentu. Nebudeme už robiť žiadne prílepky, nebudeme dávať žiadne skrátené legislatívne konania, všetci poslanci dostanú rovnaký priestor, nikomu sa nebude brať slovo, toto bude profesionalita, toto bude tak fungo... také fungovanie parlamentu, ako tu nebolo, a zisťujeme, že jednoducho vôbec to takto nie je. Pri tomto zákone, ktorý ide zase v zrýchlenom konaní sú ďalšie prílepky, ja sa pýtam, či to je tá nová politická kultúra. Podľa mňa idete veľmi zlou cestou a je to veľmi zlá vizitka, pán Pellegrini, pre prezidentského kandidáta, ktorý tu na jednej strane hovoril o tom, ako to teraz už bude všetko fungovať, ako parlament bude fungovať ako hodinky, ako poslanci budú mať dopredu všetky informácie, nebude sa tu diať tá smršť, ktorá tu bola v minulosti, ktorú ste veľmi kritizovali, a, bohužiaľ, robíte presný opak. Idete narýchlo, idete meniť veci na poslednú chvíľu, bez MPK, s prílepkami, myslím si, že to nie je vhodné.
9. schôdza NR SR - 6.deň - B. popoludní
Dátum: 2024-02-08
Poslanec: Šipoš, Michal (SLOVENSKO)
Druh vystúpenia: Vystúpenie s faktickou poznámkou

178. Ďakujem pekne za slovo. Ja sa chcem opýtať pána poslanca Gašpara, lebo on tu tak hovoril, že vlastne deti do 15 rokov, že tam je to chránené nejakým samostatným zákonom, čo sa týka premlčacích lehôt. Ale ja sa pýtam, pán Gašpar, čo 16-ročné dievčatá, čo 17-ročné dievčatá, 18-ročné dievčatá, tam je to už v pohode? Tam to môžme dať na tých 10 rokov, tam je to okej? Preboha, povedzte mi, pre koho to robíte? Na čo toto potrebujete zastávať sa násilníkov? Potrebujete, aby tie premlčacie doby boli kratšie? Veď to je hanba! A, pán Pellegrini, ešte k vám. Vy ste chceli ísť do tejto kampane, aby ste už mali pokoj. Vy ste si povedali... (Prerušenie vystúpenia predsedajúcim.) Pellegrini, Peter, predseda NR SR Reagujte, prosím, na predrečníka, nie na mňa, dobre? Ja som nevystupoval. Šipoš, Michal, poslanec NR SR Takže pána Gašpara by som sa ešte opýtal, že či si on myslí, že kandidatúra Petra Pellegriniho je pokojná a bude pokojná, keď toto schválite v parlamente? Ako ste si možno doteraz mysleli, že pán Pellegrini sa stane prezidentom a vedie všetky prieskumy, ja vám garantujem, že po prijatí tohto zákona, to bude počúvať denno-denne, bude sa s tým zobúdzať, bude s tým stávať a práve tento bod, práve tento bod, ktorý idete schvaľovať pre tých násilníkov, mu zlomí krk v tejto prezidentskej kampani. O tom som presvedčený. A ešte k tomu sa chcem opýtať, k pani poslankyniam, ktoré som spomínal, vládnym poslankyniam, ktoré tu sedia. Už keď nechcete počúvať nás chlapov, už keď nám neveríte a myslíte si, že politikárčime, prosím vás, vypočujte si vašu vlastnú kolegyňu, pani Holečkovú, ktorá tu povedala svoje osobné svedectvo, ako ženy by ste sa jej mali zastať.
6. schôdza NR SR - 18. deň - A. dopoludnia
Dátum: 2024-01-17
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

12. Ďakujem vám za slovo. Vážený pán kolega Viskupič, vy ste spomenul, jeden z možných dôvodov a cieľov tohto zrýchleného konania je dosiahnutie beztrestnosti pre niektorých vyvolených ľudí a potom ste dal dokopy tú kombináciu zníženia trestných sadzieb a premlčacie lehoty. Ja som si myslel, že, že opomeniete tie zvýšené limity pre jednotlivé typy škôd, ale potom ste to vysvetlil. Ale čo ma najviac zarazilo a čo som sa nové dozvedel dnes, je to, že trest prepadnutia majetku bol posunutý dvakrát. V prvom prípade, že sa tie, tie hodnoty, kedy je malá škoda, rozsiahla škoda alebo veľká škoda, sa drasticky navýšili, ale dokonca, že tento skutok bol prehodený z väčšej škody, alebo teda z rozsiahlej škody do veľkej škody, alebo do škody veľkého rozsahu. V praxi to bude znamenať, že prepadnúť majetok, vážení kolegovia a kolegyne, vám bude môcť, takýto trest byť udelený, až keď urobíte škodu za viac ako 700-tisíc eur. To znamená, že keď, keď niekto vám urobí škodu povedzme 0,5 mil. eur, tak vtedy mu ani už nebude možné, aby mu prepadol majetok? Vy to myslíte vážne? A keď, a keď vám vravíme, že ste to ušili na mieru pre pár kamarátov a že toto nemá s bežným človekom nič spoločné, tak odvraciate, odvraciate pohľady? To snáď nemyslíte vážne, vážení kolegovia?! Skončil som. (Potlesk.)
6. schôdza NR SR - 17. deň - A. dopoludnia
Dátum: 2024-01-16
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

70. Pozdravujem, pán kolega Čaučík. Good morning, ja už som si zvykol, že keď vystupuješ, tak to vystúpenie je profesionálne, dobre pripravené, veľmi kultivované, slušné a pritom úderné a vecné. Ja si ťa viem predstaviť tam, že by sa s pánom ministrom vymenil, lebo keby takto nám predstavoval zákon pán minister a mohli by sme diskutovať, tak by sme to všetci určite privítali. Mne sa, nieže sa mi to páčilo, ale som rád, že nám zase pripomínaš, že čo prinesie tá kombinácia zníženia trestných sadzieb, premlčania a zvýšenia tých finančných limitov. A veľmi ti ďakujem za konkrétne príklady, čo sa vlastne ide udiať. Lebo ak by toto vedela verejnosť, ak by toto vedeli dôchodcovia, ak by toto vedeli rodiny, ak by to každý človek vedel, že čo sa vlastne stane, tak by ich hnali z tade. Z trestných činov budú prečiny, z odňatia slobody budú podmienočky, zo zlodejov budú čestní a ctihodní susedia. Z krádeží budú susedské neohlásené pôžičky, choďte sa pozrieť do, čo sa deje v Londýne alebo čo sa deje v iných mestách, povedzme v Spojených štátoch, kde dnes ľudia prídu do obchodu a vezmú si, čo chcú a beztrestne a bez platenia odídu. A tí, ktorí vlastnia tie prevádzky, to musia zatvárať. A toto ideme pustiť v zrýchlenom konaní na Slovensku a keď chceme o tom rozprávať, tak budeme sa musieť asi aj pána ministra opýtať, že či si nás nepridá na Instagram, že by sme si, alebo na Facebook ako priatelia, že by sme aspoň tam mohli spolu početovať. Tak keby ste boli tak dobrý a dali nám nejaké tie linky a možnosti. Ďakujem pekne.
6. schôdza NR SR - 15. deň - A. dopoludnia
Dátum: 2024-01-11
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

123. Pán Dostál, mne naopak sa váš príspevok veľmi zle počúval, dokonca som mal z neho husiu kožu, lebo vy ste tú vec nespochybnili, zrýchlené legislatívne konania, a som rád, že ste spomenuli a podčiarkli, že, že by si ľudia pozreli dôvodovú správu a že tá dôvodová správa nie je odfláknutá, že to je nehorázne klamstvo. Ja som veľmi rád, že ste to povedal a my budeme musieť toto ľuďom nejakým spôsobom posunúť ďalej. Táto koalícia s týmto mafiánskym balíčkom sa spolieha zrejme na to, aj to ste naznačil vo svojej reči, že, že ľudia sú letargickí a že sa im to nejako možno prepečie. Ale my tu budeme musieť nahlas povedať, že ako sa to tých bežných ľudí dotkne a komu, cui bono, komu to prospeje, pre koho je to ušité. Ja, ja sa obávam tej letargie ľudí, ale hľadám spôsob a budeme to musieť hľadať všetci, čo tu sedíme, aby sme cez komunikačné kanály, aké sú možné, posunuli ľuďom skutočnú pravdu o tejto legislatívnej zmene. Ono sa to ani inak nedá urobiť ako v zrýchlenom konaní a podľa možností cez noc, lebo za normálnych okolností a v normálnej krajine také niečo nemôže prejsť. Tak ja vám síce ďakujem, pán Dostál, za váš príspevok, ale teda dobre sa mi nepočúval. Vďaka.
6. schôdza NR SR - 15. deň - A. dopoludnia
Dátum: 2024-01-11
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

85. Vážená pani kolegyňa Kalmárová, ja som vás pozorne počúval, ale spozornel som ešte viac, keď ste povedali ako bývalá hlavná školská inšpektorka, že prepáčte, pomýlila som sa a ste sa pozreli do textu, tak som si myslel, že čo, čo to? Ona sa nezvykne tak mýliť a potom ste povedali, že ÚŠP fungoval, prepáčte, pomýlila som sa, existoval a trvalo mi sekundu, kým mi to došlo. A potom ste spomínali, že ako, koľko káuz riešil pán Kováčik a ako funguje ÚŠP teraz a koľko porušuje ľudských práv a že sa sekol menej ako v dvoch percentách. To sú dôležité štatistiky, ktoré nám pripomínajú, že kedy skutočne fungoval a kedy len existoval a potom ste spomenul paradox, že keď ÚŠP nefungoval, tak vtedy bol dôležitý a potrebný, a teraz keď funguje, tak teraz ho treba veľmi rýchlo zrušiť. Ale ešte predtým ste spomínali, že ten legislatívny celý návrh podceňuje občanov. A čoho sa ja najviac obávam, že práve tí jednoduchí občania na to najviac doplatia, lebo oni nemajú toľko prostriedkov, aby si postavili vysoké múry okolo svojich veľkých domov, aby sa zabezpečili kamerovými systémami a neviem, čím všetkým, všelijakými prostriedkami, lebo, lebo keď toto prejde a budú tu môcť pobehovať ľudia, ktorí vás okradnú o 34,5-tisíc eur a vyviaznu s podmienkou, keď tu budú môcť pobehovať ľudia, ktorí, ktorým sa preklasifikujú trestné činy alebo sa premlčia, pretože to naťahujú, tak toto bude veľká hrozba práve pre tých obyčajných ľudí, ktorých tento zákon podceňuje a toto im musíme dneska povedať v každom jednom meste. Veľmi pekne ďakujem, pani kolegyňa.
6. schôdza NR SR - 14.deň - B. popoludní
Dátum: 2024-01-10
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

202. Ja nemám také historky o bozkačkách, tak mi prepáčte, ja budem trošku nudnejší, pán Dostál. Chcel na vás reagovať, kým ma vypnú. Ja, ja som, ja som povedal, že tie všetky kontrolné veci by mali byť v ideálnej demokracii na, na strane opozície, ale v tomto prípade, v tomto prípade to môžu byť aj nezávislé inštitúcie, ktoré takisto dávajú pozor na to, aby, aby veci v štáte fungovali poriadne, aby sa diali v súlade so zákonom a tak ďalej. A takisto som povedal, že, že ja tam vidím medzi tými štrnástimi väčšinu čestných ľudí a viem si predstaviť, že kľudne to môže byť aj človek z opozície, aj, aj z koalície a, alebo aj z nezávislých orgánov v tomto prípade, ale narážal som skôr na to, že všetky kontrolné funkcie všade tam, kde, kde treba dôkladne pozerať vláde na prsty, má byť, má to byť psia povinnosť a, a podľa mňa toto je aj, toto je kvalita demokracie. Keď je dobre nastavená demokracia, tak vláda sa nebojí vládnuť otvorene. Nemusí robiť rokovania neskoro v noci v zrýchlených konaniach, ale otvorene prísť s nápadom, s návrhom, ktorý krajine čo najskôr prospeje. Práve táto funkcia, o ktorej sa tu dnes a teraz v neskorých hodinách bavíme, je taká, ktorá, ktorá nemá z môjho pohľadu až tak zásadný vplyv na, na chod štátu, ak sa nezneužíva nejako prekérne, alebo ako by som to povedal, a aj, ani poslaním tejto, tejto funkcie nie je ako keby kradnúť alebo korumpovať, skôr len dohliadať na, na demokraciu, a preto si myslím, že to môže byť aj z jednej, aj z druhej strany, alebo nezávislý človek. Ďakujem. (Potlesk.)
6. schôdza NR SR - 14.deň - B. popoludní
Dátum: 2024-01-10
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

192. Vážený pán predsedajúci, budem reagovať na pána Pročka a bude sa to týkať šéfa volebnej komisie alebo voľby šéfa volebnej komisie, aby bolo jasné medzi nami. Pán Pročko spomenul viacero mien, viacero ľudí z vládnej koalície a potom spomenul, že dúfa, a vyzval nás všetkých, že dúfa, že si zvolíme čestného človeka. Ja mám trošku rešpekt pred tým, aby som označoval, títo sú čestní, títo sú nečestní. Ja si nemyslím, že na svete existuje človek bez viny a teda mám pred takými pojmami rešpekt. A som dokonca presvedčený, že väčšina z tých ľudí, ktorí tam sú, z tých štrnástich, asi zastanú svoju robotu, lebo ja tam nevidím nejakého kriminálnika, korupčníka. Iné je (reakcia z pléna), iné je, keď, iné je, keď ľudia, ktorí sú trestne stíhaní, pripravujú Trestný zákon a idú pomáhať svojim kamarátom. Tam vidím rozpor. Ale čo by som chcel povedať, je, že ja si nechám tú takú romantickú predstavu demokracie, že aj keď vyhrá, teda sa vytvorí koalícia, potom aj opozícia, ale že vždycky ide o to, aby tí najšikovnejší, najlepší pripravovali tie najkvalitnejšie riešenia a opozícia kontroluje. To znamená, koalícia nemá absolútny problém v takej ideálnej demokracii zveriť všetky kontrolné funkcie a všetko ostatné, čo sa netýka výkonu vládnej moci, všetko ostatné zveriť opozícii, ktorá bude dávať pozor, aby sa veci diali zákonne, aby, aby nedochádzalo k nejakým prešľapom a tak ďalej. A preto si myslím, že tieto funkcie, o ktorých teraz hovoríme, napríklad aj funkcia šéfa volebnej komisie by mala automaticky pripadnúť opozícii bez ohľadu na to, bez ohľadu na to, že či sa to koalícii páči... (Prerušenie vystúpenia časomerom.)
6. schôdza NR SR - 14. deň - A. dopoludnia
Dátum: 2024-01-10
Poslanec: Šmilňák, Martin (KDH)
Druh vystúpenia: Vystúpenie s faktickou poznámkou

150. Ďakujem za slovo. Pán kolega Štefunko, no zhodou okolností zajtra moja dcéra odlieta za oceán, kde študuje neurovedu a už sa zrejme nevráti domov. Ale v piatok prídu na balkón moji študenti, bývalí, z bilingválneho gymnázia a budú sa pýtať, že čo tu robíte, tak ak nám to dneska úplne neprekazia, tak poviem, tak my teraz sa rozprávame o skrátenom legislatívnom konaní. A to je čo? Tak to je to, že sa zákon neprijme tak, ako sa má, ale cez noc, veľmi rýchlo, aby to nikto nevidel a nepočul. A prečo to tak robia? No lebo ideme meniť Trestný zákon. A, a ako to idete meniť? No ideme, ideme znižovať tresty za korupciu a za ekonomickú kriminalitu. Ideme znižovať trestné sadzby tak, že by bolo možné v mnohých prípadoch ľuďom udeliť namiesto trestu iba podmienku a ideme meniť výšky škôd tak, že keď ukradnete napríklad niekomu vec za 34 500 eur, tak, tak nemusíte ísť do basy, lebo keď ste predtým ne... ne... nevykonali trestný čin nejaký, neboli odsúdený, tak vyviaznete s podmienkou. A to kto taký, sa oni budú pýtať, že to kto taký zákon písal? No písali ho kamaráti vládnej koalície, ktorí sú už tiež trestne stíhaní a ktorí sa potrebujú nejakým spôsobom vyviniť, tak to vymysleli tak, aby oni a ich kamaráti dostali amnestiu. A to, prečo o tom rozprávate len na tejto strane sály. No lebo oni nechcú, aby sa o tom rozprávalo, oni chcú, aby to rýchlo skončilo, tak my sa snažíme, lebo o tom nemohli rozprávať odborníci, nemohli sa o tom poradiť, o tom zákone nemohli diskutovať tí, ktorí tomu rozumejú, tak musíme to nahrádzať. Tak, tak ďakujem, že ste spomenuli mladých, lebo tu budú v piatok.